फरीदाबाद(abtaknews.com)12अगस्त।सामाजिक कार्याे में अग्रणीय रोटरी क्लब ऑफ फरीदाबाद एनआईटी ने ग्लोबल वेलफेयर एसो. के साथ मिलकर ग्रेटर फरीदाबाद के सेक्टर-87 स्थित शारदा मंदिर स्कूल में पौधारोपण कार्यक्रम का आयोजन किया। इस दौरान रोटरी क्लब ऑफ फरीदाबाद एनआईटी के प्रधान सुनील मंगला एवं ग्लोबल वेलफेयर एसो. के प्रधान रोटेरियन अनिल मग्गू ने मिलकर पौधारोपण किया और यह भी संकल्प लिया कि वह आज रोपे गए इन पौधों की पेड़ बनने तक पूरी देखरेख करेंगे। इस अभियान के तहत करीब 200 फलदार एवं छायाकार पौधे रोपे गए। इस मौके पर सुनील मंगला एवं अनिल मग्गू ने संयुक्त रुप से कहा कि मौजूदा परिवेश में जिस प्रकार का पर्यावरण दूषित हो रहा है, वह मानव हित में नहीं है क्योंकि प्रदूषण के बढऩे से कई प्रकार की बीमारियां फैल रही है और पर्यावरण को शुद्ध रखने के लिए हम सभी को अधिक से अधिक पौधे लगाने होंगे। उन्होंने विश्वास दिलाया कि आगे भी यह दोनों संस्थाएं समय-समय पर इस प्रकार पौधारोपण करके अपने सामाजिक दायित्व का निर्वाह करती रहेगी। इसके अलावा रक्तदान शिविर, स्वास्थ्य जांच शिविर एवं गरीब व जरुरतमंदों की सेवा जैसे कार्याे में भी संस्था सदैव अग्रणी भूमिका निभाती रहती है। इस मौके पर मधु मंगला, पुनीत अरोड़ा, भावना अरोड़ा, रीटा मग्गू, प्रदीप कुमार, सुषमा कपूर, क्लब के सेक्रेटरी नीरज गुप्ता, पीपी पासरिया, वाईस प्रेसीडेंट जगबीर तेवतिया सहित रोटरी क्लब व ग्लोबल वेलफेयर एसो. के अनेकों सदस्य गण मौजूद थे।